text: ভোলায় মৌমাছির কামড়ে ৭ জেএসসি পরীক্ষার্থী আহত – আওয়ার নিউজ
  ভোলা প্রতিনিধি॥ ভোলার চরফ্যাসনে জুনিয়র স্কুল সার্টিফিকেট (জেএসসি) পরীক্ষা চলাকালে মৌমাছির কামড়ে ৪ পরীক্ষার্থী গুরুতর আহত হয়ে পরীক্ষা দেওয়া হয়নি তাদের। গুরুতর অবস্থায় তাদের চরফ্যাসন হাসপাতালে ভর্তি করা হয়েছে।
  মঙ্গলবার (০১ নভেম্বর) বেলা সাড়ে ১১টায় চরফ্যাশন উপজেলার গালর্স স্কুল পরীক্ষা কেন্দ্রে এ ঘটনা ঘটে। আহতরা পরীক্ষার্থীরা হলো, মাহী, অভিষেক, রাসেল, মারুফ, অর্ঘ্য ও নয়ন। এদের মধ্যে গুরুতর আহত রাসেল, মারুফ, মাহি ও অভিষেককে চরফ্যাশন হাসপাতালে ভর্তি করা হয়েছে।
  চরফ্যাশন উপজেলা নির্বাহী অফিসার মোহাম্মদ মনোয়ার হোসেন বলেন, উপজেলার টিভি মাধ্যমিক বিদ্যালয়ের শিক্ষার্থীরা গালর্স স্কুল কেন্দ্রের ২৮নং কক্ষে পরীক্ষা দিচ্ছিল। সাড়ে ১১টার দিকে হঠাৎ করে ৭ শিক্ষার্থীকে মৌমাছি কামড়ে দেয়। এতে ৪ জন বেশি অসুস্থ হয়ে পড়লে পরীক্ষা বাদ দিয়ে তাদের চরফ্যাসন হাসপাতালে চিকিৎসার জন্য পাঠানো হয়।